เรียน เจ้าหน้าที่ผู้รับผิดชอบเกี่ยวกับการจัดทำแผนพัฒนาท้องถิ่น

 ตามที่มีหนังสือกระทรวงมหาดไทย ด่วนที่สุด ที่ มท 0810.2/ว 0600 ลงวันที่ 29 มกราคม 2559 แจ้งแนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น นั้น

เทศบาลมีปัญหาข้อสงสัยอยากเรียนสอบถาม ดังนี้

 ๑. การคัดเลือกและแต่งตั้งคณะกรรมการพัฒนาเทศบาลฯ, คณะกรรมการสนับสนุนการจัดทำแผนพัฒนาฯ และคณะกรรมการติดตามและประเมินผลแผนพัฒนาฯ ถ้าคณะกรรมการที่แต่งตั้งไว้แล้วตามหลักเกณฑ์เดิมยังไม่ครบวาระการดำรงตำแหน่ง จะต้องดำเนินการคัดเลือกและแต่งตั้งใหม่หรือไม่

๒. เทศบาลโดยคณะกรรมการพัฒนาเทศบาลฯ ได้เข้าร่วมประชุมประชาคมท้องถิ่นในชุมชนต่าง ๆ เพื่อสำรวจและรับทราบปัญหาและความต้องการของชุมชนแล้ว ในคราวเดียวกับที่กองสวัสดิการสังคมจัดประชุมประชาคมเพื่อจัดทำและทบทวนแผนชุมชน ดังนั้น เทศบาลจะต้องจัดประชุมประชาคม ชุมชน อีกหรือไม่

(ในการประชุมประชาคม ชุมชนนั้น ยังไม่เป็นไปตามสัดส่วนระดับชุมชนตามหนังสือสั่งการ เพียงแต่เชิญประชาชน ในชุมชนทุกครัวเรือน ทุกคน เข้าร่วม ซึ่งมีประชาชนมาเข้าร่วมไม่ครบทุกครัวเรือน)

 ๓. เทศบาลจะต้องจัดทำเป็นประกาศหรือคำสั่งในการแต่งตั้งประชาคมท้องถิ่น ทั้งสัดส่วนระดับชุมชน และสัดส่วนระดับตำบล

 รบกวนตอบด่วนนะคะ จะได้ปฏิบัติได้อย่างถูกต้อง และทันเวลา

 ขอบคุณค่ะ